Hej Bolius

Vi vil gerne have vore 4 pendler op at hænge 2 og 2, i vores lange vindueskarm i dagligstuen. Der er kun et stik for enden af vindueskarmen. Dvs. at vi skal have ledninger på tværs af hele vinduets længde, hvilket bestemt ikke er kønt. Vi har ingen gardiner eller lign. som vi kan "gemme" ledningen bag. Har overvejet en strømskinne, men synes at en sådan er ret markant at se på. Har I en ide til, hvordan vi hænger pendlerne op mest "usynligt"?

Tak for hjælpen.

Lone J


Hvordan hænger jeg fire lamper op - pænt på række og uden en masse ledninger?
Hej Lone J

Ud fra din beskrivelse vil jeg vurdere, at I vil opnå den bedste løsning ved at bruge en skinne. De fås i flere varianter, nogle tykkere end andre. Undersøg hvad der er af muligheder i stedet for at købe den første I kan finde.

Nogle skinner fås i en 1-faset og en 3-faset version. Forskellen vil være at lamperne i den 3-fasede kan styres individuelt. Men omvendt kan den 1-fasede fås i en tyndere model end den 3-fasede.

Held og lykke med at finde en.

